Vevo

**Vevo** (stilizirano **vevo**) je web hosting usluga koju posjeduju i upravljaju Universal Music Group (UMG), Google, Sony Music Entertainment (SME) i Abu Dhabi Media. Usluga je pokrenuta 8. decembra 2009. godine. Muzički videozapisi se prikazuju širom interneta te Google i Vevo dijele oglašavačke prihode.

Vevo pruža muzičke videozapise izdavačkih kuća UMG i SME. EMI je također licencirao svoju biblioteku Vevu prije nego što će se usluga pokrenuti; UMG je potom, 2012. godine, izvršio akviziciju kuće EMI. Prvobitno je objavljeno da je kuća Warner Music Group razmišljala o pružanju svog sadržaja na usluzi, ali je sklopila savez sa svojim konkurentom MTV Networks (današnji Viacom Media Networks).

## Historija 
mini|desno|200px|Originalni Vevo logo koji se koristio od decembra 2009. godine do marta 2013. godine.
Koncept Veva je navodio uslugu kao Hulu za muzičke videozapise, Drugi izvori prihoda stranice su prodavnica robe pod brendom servisa i referalni linkovi za kupovinu pjesama na servisima iTunes i Amazon MP3. UMG je kupio domenu vevo.com 20. novembra 2008. godine. SME je postigao dogovor o dodavanju svog sadržaja na stranicu u junu 2009. godine. Stranica je počela sa radom 8. decembra 2009. godine, i tog istog mjeseca je postala najposjećenija muzička stranica u SAD-u, prevazivši MySpace Music.

U junu 2012. godine, Vevo je pokrenuo svoje *Certified* nagrade koje nagrađuju umjetnike sa više od 100 miliona pregleda na stranici Vevo i na stranicama njenih partnera (uključujući na YouTubeu) sa posebnim funkcijama na svojoj stranici.

## Dostupnost 
Vevo je dostupan u Australiji, Brazilu, Kanadi, Francuskoj, Njemačkoj, Irskoj, Tanzaniji, Italiji, Meksiku, Holandiji, Novom Zelandu, Poljskoj, Španiji, Ujedninjenom Kraljevstvu i Sjedinjenim Američkim Državama. Vevo je trebao početi sa radom međunarodno 2010. godine, međutim je pokretanje odgođeno te je Vevov službeni blog naveo probleme oko licenciranja kao razlog odgađanja međunarodnog pokretanja stranice. Većina videozapisa Veva su dostupni na YouTubeu i drugim zemljama, uključujući u Bosni i Hercegovini, dok će se za pojedine videozapise pojaviti poruka "Učitavač taj videozapis nije učinio dostupnim u vašoj zemlji." Vevo usluga je pokrenuta 26. aprila 2011. godine u Irskoj i UK-u.

MCM Entertainment je pokrenuo Vevo u Australiji i Novom Zelandu 16. aprila 2012. godine. 14. augusta 2012. godine, Brazil je postala prva južnoamerička zemlja da ima pristup servisu. Servis je pokrenut u Španiji, Italiji i Francuskoj 15. novembra 2012. godine, Holandiji 3. aprila 2013. godine, Poljskoj 17. maja 2013. godine, Njemačkoj 29. septembra 2013. godine (zajedno sa ažuriranom verzijom svoje iOS aplikacije) i u Meksiku 30. aprila 2014. godine.

Vevo je također dostupan na sljedećim platformama: Android, iOS, Windows Phone, Windows 8, Fire OS, Google TV, Apple TV, Boxee, Roku i Xbox 360.

## Vevo TV 
12. marta 2013. godine, Vevo je pokrenuo **Vevo TV**. Vevo TV je televizijski kanal koji se emitira 24 sata dnevno na internetu te pušta muzičke videozapise zajedno sa reklamama. Kanal je jedino dostupan korisnicima u Sjevernoj Americi, te se koristi blokiranje po IP adresi za ostale korisnike. Vevo, međutim, je naveo da planira sa pokretanjem kanala u ostalim zemljama.

## Cenzuriranje sadržaja 
Verzije videozapisa sa eksplicitnim sadržajem poput psovki će možda biti cenzurirane, po navodima glasnogovornika kompanije "kako bi sve zadržali 'čistim' i pružali MTV verziju." Ovo omogućava Vevu da učini svoju mrežu privlačnijom oglašavačkim partnerima poput McDonald'sa.

Vevo je izjavio da nema određena pravila koja eksplicitno koristi niti listu riječi koje su zabranjene. Neki eksplicitni videozapisi sadrže i necenzuriranu verziju. Nema službenog sistema ocjenjivanja, međutim, vrše se razgovori kako bi se napravio sistem ocjenjivanja koji dozvoljava korisnicima i oglašivačima da izaberu nivo vulgarnosti koji žele prihvatiti.

## Reference 
## Vanjski linkovi 
* Službena stranica

Kategorija:Muzika